கேள்வி: கசுக்கொட்டை வெண்வயிறு எலி பற்றி விளக்கவும்.
பதில்: கசுகொட்டை வெண்வயிறு எலி (''Chestnut white-bellied rat'')(''நிவிவென்டர் புல்வெசென்சு'') என்பது எலிக்குடும்பம் குடும்பத்தில் உள்ள ஒரு கொறிணி சிற்றினம் ஆகும். இது ஒரு தனித்துவமான பிரகாசமான கசுக்கொட்டை நிற மேற்தோலினையும் வெண்ணிற கீழ்-தோலினையும் கொண்ட சிறிய எலி ஆகும். மேல் தோலின் நிறம் மிகவும் பிரகாசத்திலிருந்து மந்தமான பழுப்பு வரை மாறுபடும். உடலின் பக்கமானது மேல் மற்றும் கீழ்த்தோல் சந்திக்கும் தனித்துவமான விளிம்பைக் கொண்டுள்ளது. வால் மேற்புறம் பெரும்பாலும் பழுப்பு நிறத்தில் இருக்கும்; அதே சமயம் அடிப்பகுதி வெண்மை முதல் சதை நிறத்தில் இருக்கும். இந்த இனம் பெரும்பாலும் தொந்தரவு மற்றும் இடையூறு இல்லாத வன வாழ்விடங்களில் காணப்படுகிறது. இந்த சிற்றினம் கிழக்கு இமயமலையின் காடுகளில் விதைகளைப் பதுக்கி வைப்பதாக அறியப்படுகிறது. இது வங்காளதேசம், கம்போடியா, சீனா, இந்தியா, இந்தோனேசியா, லாவோஸ், மலேசியா, நேபாளம், பாக்கித்தான், தாய்லாந்து மற்றும் வியட்நாம் ஆகிய நாடுகளில் காணப்படுகிறது .